बोज़ांक्वे बहुत अचूक किस्म के गेंदबाज नहीं थे। शायद इसीलिए उनका अंतरराष्ट्रीय करियर सात टेस्ट मैचों तक सीमित रह गया। हालांकि उनके आंकड़े ज़्यादा बुरे नहीं हैं। यह भी सही है कि गुगली की वजह से वे टेस्ट मैच खेल पाए। लेकिन लेंथ लाइन पर अगर उनका नियंत्रण बेहतर होता तो वे बहुत घातक हो सकते थे। उनके दौर के महान अंग्रेज बल्लेबाज़ सर पेल्हम वॉर्नर का कहना था कि अगर उनका नियंत्रण गेंदों पर बेहतर होता तो वे अपने दौर के सर्वश्रेष्ठ गेंदबाज हो सकते थे। इसके बावजूद वे काफी कामयाब खिलाड़ी रहे, प्रथम श्रेणी क्रिकेट में उन्होंने छह सौ से ज्यादा विकेट लिए और दस हजार के ऊपर रन बनाए। और फिर क्रिकेट इतिहास में गुगली के अविष्कारक के तौर पर तो वे अमर हैं ही।